Na temelju članka 35. Zakona u lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a sukladno članku 11. stavku 2. Zakona o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**PROGRAM POTICANJA RAZVOJA PODUZETNIŠTVA**

**OPĆINE KRIŽ ZA 2025. GODINU**

**I. OPĆE ODREDBE**

**Članak 1.**

Ovim Programom poticanja razvoja poduzetništva Općine Križ za 2025. godinu utvrđuju se uvjeti, mjere, kriteriji i postupak dodjele potpore male vrijednosti Općine Križ za poticanje razvoja poduzetništva (u daljnjem tekstu: potpora) te obveze korisnika potpore.

Sredstva za provedbu mjera iz ovog Programa osiguravaju se u Proračunu Općine Križ.

**Članak 2.**

Svrha ovog Programa je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području Općine Križ.

**Članak 3.**

Ciljevi Programa su: jačanje konkurentnog nastupa poduzetnika na tržištu, smanjenje broja nezaposlenih osoba, osiguranje tehničkih preduvjeta za razvoj i primjenu digitalnog poslovanja, podizanje razine poduzetničke klime te rast i razvoj malog i srednjeg poduzetništva temeljenog na znanju, inovacijama i novim tehnologijama. Navedeni ciljevi ostvaruju se primjenom mjera planiranih ovim Programom.

**II. UVJETI, VRSTA I KRITERIJI DODJELE POTPORE**

**Članak 4.**

Potpore iz ovog Programa su državne potpore male vrijednosti i na njih se odnose pravila sadržana u članku 10. Zakona o državnim potporama (“Narodne novine” br. 47/14 i 69/17; u daljnjem tekstu: Zakon o državnim potporama) i Uredbe Komisije (EU) br. 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, 15.12.2023.).

Jedinstveni upravni odjel Općine Križ, Odsjek za financije komunalno gospodarstvo i gospodarstvo Općine Križ vodi evidenciju dodijeljenih potpora po korisnicima.

O dodijeljenoj potpori male vrijednosti izvješćuje se Ministarstvo financija Republike Hrvatske, sukladno članku 14. Zakona o državnim potporama i Pravilniku o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (“Narodne novine” br. 125/17).

**Članak 5.**

Korisnici potpora iz ovog Programa mogu biti pravne i fizičke osobe koje su mikro ili mali poduzetnici, sukladno Zakonu o poticanju razvoja malog gospodarstva („Narodne novine“ br. 29/02, 63/07, 53/12, 56/13, 121/16), registrirani kao obrti, trgovačka društva i gospodarski

subjekti koji obavljaju djelatnosti slobodnih zanimanja u sustavu poreza na dobit ili poreza na dohodak (u daljnjem tekstu: korisnici potpore).

Korisnici potpora moraju ispunjavati sljedeće uvjete:

* pravne osobe moraju imati sjedište, a fizičke osobe prebivalište na području Općine Križ,
* u cijelosti su u privatnom vlasništvu,
* u poslovanju su neovisni, odnosno autonomni subjekti koji nisu klasificirani kao partnerski subjekti te povezani subjekti sukladno članku 2. stavku 2. Zakona o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16),
* ulaganje su izvršili na području Općine Križ,
* imaju podmirene obveze poreza, doprinosa i drugih obveza o kojima evidenciju vodi Porezna uprava,
* imaju podmirene sve obveze prema Općini Križ,
* ne nalaze se u stečajnom postupku, postupku predstečajne nagodbe ili likvidacije te nisu u blokadi,
* nisu primili potporu za isti trošak iz drugih javnih izvora.

Pravo na korištenje potpora iz ovog Programa ne mogu ostvariti korisnici:

1. koji obavljaju neprofitnu djelatnost (udruge, zaklade, itd.)
2. koji imaju dospjeli dug s osnova poreza i doprinosa za mirovinsko i zdravstveno osiguranje
3. koji imaju dospjeli dug prema Općini Križ
4. koji imaju dospjeli dug na ime isplate plaće zaposlenicima
5. koji ulažu u sljedeće namjene:

- kockarnice, kladionice i slične djelatnosti

- poljoprivredu, šumarstvo i ribarstvo

1. drugi za koje se utvrdi da ne zadovoljavaju uvjete i kriterije.

**Članak 6.**

Pravo na potporu iz ovog Programa ostvaruje se kroz provedbu sljedećih mjera:

**MJERA 1. Potpora za otvaranje obrta ili trgovačkog društva** – korisnici potpore mogu biti novoosnovani subjekti koji ne posluju duže od 1 godine na datum predaje zahtjeva, a koji posluju i imaju registrirano sjedište na području Općine Križ.

Potpora se dodjeljuje za sljedeće namjene:

* uređenje poslovnog prostora u vlasništvu korisnika potpore (građevinski, instalacijski i radovi unutrašnjeg uređenja),
* za materijalne troškove poslovanja,
* izrada web stranice te tiskanje promotivnih materijala, sudjelovanje na sajmovima i oglašavanje
* nabava strojeva, informatičke opreme i softvera, namještaja, alata i opreme, evidentiranih kao oblik imovine namijenjenih isključivo za obavljanje djelatnosti,
* za troškove ugradnje dugotrajne materijalne imovine i
* ostale namjene i troškove potrebne za otvaranje i rad obrta ili trgovačkog društva.

Intenzitet potpore iznosi:

* 400,00 EUR-a (slovima: četiristoeura) za obrtnike i gospodarske subjekte koji obavljaju djelatnosti slobodnih zanimanja;
* 700,00 EUR-a (slovima: sedamstoeura) za trgovačka društva.

Ako je korisnik potpore za pokriće istih troškova ostvario pravo na potporu iz drugog proračuna (državnog ili županijskog), ne može za iste troškove ostvariti pravo na potporu iz ovog Programa.

Korisnici potpore koji ostvare pravo na potporu moraju poslovati i zadržati sjedište na području Općine Križ najmanje 2 godine od dana odobravanja potpore, u protivnom cjelokupan iznos dodijeljene potpore mora biti vraćen u Proračun Općine Križ.

Korisnik potporu može ostvariti samo jednom.

**MJERA 2. Potpore za povećanje konkurentnosti** – korisnici potpore mogu biti gospodarski subjekti koji posluju duže od 1 godine na datum predaje zahtjeva, a koji posluju i imaju registrirano sjedište na području Općine Križ.

Potpora se dodjeljuje za sljedeće namjene:

* nabava strojeva, informatičke opreme i softvera, namještaja, alata i opreme, evidentiranih kao oblik imovine namijenjenih isključivo za obavljanje djelatnosti,
* izrada web stranice te tiskanje promotivnih materijala, sudjelovanje na sajmovima i oglašavanje,
* projektno tehnička dokumentacija za sunčane elektrane za proizvodnju električne energije na poslovnom prostoru, trošak konzultantskih usluga u svrhu istoga.

Uvjet za dodjelu potpore:

* minimalni iznos ukupnih prihvatljivih troškova mora biti 200,00 EUR-a.

Intenzitet potpore iznosi:

* 50% vrijednosti prihvatljivih troškova, a najviše do 800,00 EUR-a po korisniku.

Neprihvatljivi troškovi i aktivnosti:

* porez na dodanu vrijednost (osim za gospodarske subjekte koji nisu u sustavu PDV-a), te sve ostale zakonom regulirane pristojbe,
* osnivački kapital,
* kupovina vlasničkih udjela,
* troškovi osnivanja odnosno registracije,
* najam opreme i vozila, uključujući nabavu opreme i vozila putem operativnog lizinga,
* nabava vozila bez obzira na kategoriju,
* popravak opreme,
* carinske i uvozne pristojbe ili bilo koje druge naknade (bankovne naknade, tečajne razlike i sl.),
* troškovi prijevoza strojeva i opreme,
* troškovi kupovine poslovnog prostora ili zemljišta,
* troškovi izgradnje, dogradnje i unutrašnjeg uređenja poslovnog prostora,
* troškovi uređenja poslovnog prostora za prodaju i iznajmljivanje,
* troškovi uređenja objekata za smještaj,
* troškovi osoblja i vanjskih suradnika,
* troškovi putovanja, seminara, zakupa izložbenog prostora,
* potrošni materijal, sitni inventar, nabava sirovina/repromaterijala,
* troškovi u vezi s djelatnosti pripreme i usluživanja pića,
* poslovni časopisi i imenici, tiskane i elektronske verzije.

**III. POSTUPAK DODJELE POTPORE I POTREBNA DOKUMENTACIJA**

**Članak 7.**

Postupak dodjele potpore za Mjeru 1. iz ovog Programa pokreće se i provodi temeljem podnesenih zahtjeva zainteresiranih osoba.

Zahtjev za dodjelu potpore podnosi se Jedinstvenom upravnom odjelu Općine Križ u pisanom obliku na obrascu zahtjeva.

Uz zahtjev za dodjelu potpore potrebno je priložiti:

* presliku registracije (izvadak iz sudskog registra ili drugog odgovarajućeg registra)
* presliku o otvaranju transakcijskog računa ili presliku bankovnog računa podnositelja s pripadajućim IBAN brojem i
* potvrdu da nema dugovanja po bilo kojoj osnovi (potvrda nadležne Porezne uprave).

Obrazac zahtjeva dostupan je na internetskoj stranici Općine Križ, [www.opcina-kriz.hr](http://www.opcina-kriz.hr) ili se može preuzeti u Jedinstvenom upravnom odjelu Općine Križ.

Postupak obrade zahtjeva za dodjelu potpore iz ovog Programa provodi Jedinstveni upravni odjel Općine Križ, Odsjek za financije, komunalno gospodarstvo i gospodarstvo.

Prilikom pregleda zahtjeva, po opravdanoj potrebi, može biti zatražena i dodatna dokumentacija. Podnositelj je dužan dopuniti prijavu u roku 8 (osam) dana od dana primitka zahtjeva za dopunu.

Tijekom jedne proračunske godine zahtjevi se rješavaju i odobravaju do utroška planiranih proračunskih sredstava.

Odluku o dodjeli potpore donosi Općinski načelnik Općine Križ.

Odobrena novčana sredstva doznačuju se na transakcijski račun podnositelja zahtjeva odnosno korisnika potpore.

**Članak 8.**

Za provedbu Mjere 2. iz ovog Programa Općina Križ raspisuje javni poziv tijekom 2025. godine koji će biti objavljen na oglasnoj ploči i internetskoj stranici Općine Križ i u kojem će se utvrditi rokovi i postupak podnošenja zahtjeva za dodjelu potpora s odgovarajućom dokumentacijom.

Zahtjev za dodjelu potpore podnosi se Jedinstvenom upravnom odjelu Općine Križ u pisanom obliku na obrascu zahtjeva kojeg izrađuje Jedinstveni upravni odjel Općine Križ.

Uz zahtjev za dodjelu potpore, podnositelj prijave prilaže odgovarajuću dokumentaciju, određenu u obrascu zahtjeva i javnom pozivu.

Obrazac zahtjeva za dodjelu potpore bit će dostupan uz objavljeni javni poziv na internetskoj stranici Općine Križ, [www.opcina-kriz.hr](http://www.opcina-kriz.hr/) ili se može preuzeti u Jedinstvenom upravnom odjelu Općine Križ.

Na javni poziv ne mogu se javiti podnositelji u stečaju, postupku likvidacije (zatvaranja) i u blokadi. Postupak obrade podnesenih zahtjeva provodi Povjerenstvo za potpore razvoja poduzetništva na području Općine Križ (u daljnjem tekstu: Povjerenstvo) koje imenuje Općinski načelnik Općine Križ.

Povjerenstvo može, po potrebi zatražiti i dodatnu dokumentaciju radi jasnijeg obrazloženja zahtjeva korisnika potpore.

Zahtjevi za dodjelu potpore rješavaju se prema redoslijedu zaprimanja i do utroška planiranih proračunskih sredstava.

Na osnovu provedenog javnog poziva i kontrole pristiglih zahtjeva za dodjelu potpore, a na prijedlog Povjerenstva, Općinski načelnik Općine Križ donosi Odluku o dodjeli potpore male vrijednosti.

Odobrena novčana sredstva doznačuju se na transakcijski račun podnositelja zahtjeva odnosno korisnika potpore.

**Članak 9.**

Jednom korisniku može biti odobrena samo jedna potpora u okviru ovog Programa.

Podnošenjem zahtjeva, korisnik potpore daje odobrenje Općini Križ da osnovne podatke o korisniku i odobrenoj potpori objavi na službenoj internetskoj stranici Općine te u drugim izvještajima sukladno proračunskim propisima, propisima kojima se regulira pravo na pristup informacijama, zaštita osobnih podataka i drugo propisano.

**IV. KONTROLA I POVRAT SREDSTAVA**

**Članak 10.**

Ukoliko se naknadno utvrdi da je korisnik potpore priložio neistinitu dokumentaciju, odnosno ako stvarno stanje ne odgovara stanju navedenom u zahtjevu ili priloženoj dokumentaciji, dužan je odobrena sredstva vratiti u Proračun Općine Križ i gubi pravo na ostvarivanje potpore iz Proračuna Općine Križ po bilo kojem osnovu u sljedeće tri godine.

Povrat sredstava potrebno je izvršiti u roku od 15 dana od dana upućivanja zahtjeva Općine Križ za povrat sredstava.

**V. PRIJELAZNE I ZAVRŠNE ODREDBE**

**Članak 11.**

Danom stupanja na snagu ovog Programa prestaje važiti Program poticanja razvoja poduzetništva Općine Križ („Glasnik Zagrebačke Županije“ br. 39/23).

**Članak 12.**

Ovaj Program stupa na snagu prvog dana od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 311-01/25-01/03

URBROJ:238-16-01-25-1

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 17. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21.), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**P R O C J E N U**

**RIZIKA OD VELIKIH NESREĆA ZA OPĆINU KRIŽ**

I.

Općinsko vijeće Općine Križ donosi Procjenu rizika od velikih nesreća za Općinu Križ, izrađenu od strane ovlaštenog izrađivača Ustanove za obrazovanje odraslih za poslove zaštite osoba i imovine „DEFENSOR“ VARAŽDIN, Zagrebačka 71.

II.

Procjena rizika od velikih nesreća za Općinu Križ nalazi se u prilogu ovoga akta i čini njegov sastavni dio, a biti će objavljena na internetskoj stranici Općine Križ [www.opcina-kriz](http://www.opcina-kriz).hr

III.

Danom stupanja na snagu ove Procjene prestaje važiti Procjena rizika od velikih nesreća za Općinu Križ („Glasnik Zagrebačke županije“ br. 38/21).

IV.

Ova Procjena stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 240-01/24-01/09

URBROJ: 238-16-01-25-11

Križ, 27. ožujka 2025.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 25. i 100. Statuta Općine Križ („Glasnik Zagrebačke županije“ br. 11/21), članka 8. Odluke o uvođenju, visini obračuna i naplati naknade za razvoj na vodoopskrbnom području Općine Križ („Glasnik Zagrebačke županije“ br. 31/15 i 25/17) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21 i 57/23), Općinsko vijeće Općine Križ na 36. sjednici održanoj dana 27. ožujka 2025. godine, donijelo je

**P L A N**

**gradnje komunalnih vodnih građevina**

**na vodoopskrbnom** **području Općine Križ za 2025. godinu**

I.

Ovim Planom utvrđuje se popis gradnje komunalnih vodnih građevina na vodoopskrbnom području Općine Križ koji će se financirati iz prikupljenih sredstava naknade za razvoj na vodoopskrbnom području Općine Križ prema slijedećem rasporedu:

|  |  |  |
| --- | --- | --- |
| **Redni broj** | **Objekt ili uređaj** | **Plan ostvarenja u 2025.** |
| 1. | Financiranje izgradnje malih uličnih vodovoda | 10.000,00 EUR |
| 2. | Financiranje „Regionalnog vodoopskrbnog sustava Zagreb - Istok“ | 65.000,00 EUR |
| 3. | Financiranje izrade projektne dokumentacije | 20.000,00 EUR |
| 4. | Izgradnja kanalizacije u Matkovićevoj ulici i Ulici Kriške Republike | 220.000,00 EUR |
|  | **UKUPNO:** | **315.000,00 EUR** |

II.

Realizacija ovog Plana ostvarivat će se u skladu s dinamikom prikupljanja sredstava naknade za razvoj na vodoopskrbnom području Općine Križ, kao i namjenskim trošenjem sredstava o čemu će trgovačko društvo Vodoopskrba i odvodnja Zagrebačke županije d.o.o. izrađivati i dostavljati šestomjesečna i godišnja izvješća.

III.

Ovaj Plan stupa na snagu prvog dana od dana objave i objaviti će se u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 325-01/25-01/02

URBROJ: 238-16-01-25-1

Križ, 27. ožujka 2025. PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**ODLUKU**

**o kupnji nekretnine u Novoselcu i izdvajanju novčanih sredstava**

I.

Za potrebe uređenja parkovnog sadržaja u naselju Novoselec te adaptacije postojeće zgrade stambene namjene tzv. samačkog hotela, Općinsko vijeće Općine Križ odlučuje kupiti nekretninu u Novoselcu, upisanu u zemljišnim knjigama koje se vode kod Općinskog suda u Velikoj Gorici, Zemljišnoknjižnog odjela Ivanić-Grad, u k.o. Novoselec, zk.ul. br. 1962 i to dio k.č.br. 2367 koju čini INDUSTRIJSKO DVORIŠTE, ZGRADA I. – UPRAVNA ZGRADA, ZGRADA II – KANCELARIJE, ZGRADA III – PRODAJNO-IZLOŽBENI PAVILJON, ZGRADA IV – STAMBENA ZGRADA ZA SAMCE, ZGRADA V – SKLADIŠTE, ZGRADA VI, ZGRADA VII, ZGRADA VIII.

Utvrđuje se da sveukupno upisana površina nekretnine označene kao k.č.br. 2367 iznosi 16018 m2, od čega Općina Križ namjerava kupiti dio površine i to dijela na kojem se nalazi zgrada oznake ZGRADA IV – STAMBENA ZGRADA ZA SAMCE i zemljište u površini od približno 6.072,00 m2, na lokaciji Park hrvatskih mučenika 1 u Novoselcu, od vlasnika DRVNA INDUSTRIJA NOVOSELEC D.O.O., NOVOSELEC, PARK HRVATSKIH MUČENIKA 4 (u daljnjem tekstu: DIN d.o.o. Novoselec).

Utvrđuje se da je dana 14. veljače 2025. godine izrađena revizija procjene tržišne vrijednosti nekretnine u predmetnoj površini od 6.072,00 m2 po stalnoj sudskoj vještakinji za graditeljstvo i procjenu nekretnina Dariji Halbauer iz Zagreba, kojom je tržišna vrijednost istog dijela nekretnine procijenjena na =140.500,00 EUR-a.

II.

Za kupnju nekretnine približne površine kako je opisano u točci I. ove Odluke utvrđuje se konačna kupoprodajna cijena u iznosu =120.000,00 EUR-a (slovima: stodvadesettisućaeura).

Utvrđuje se da eventualno odstupanje od približno određene površine iz točke I. ove Odluke, u tijeku provedbe geodetskog postupka parcelacije zemljišta, nema utjecaja na utvrđeni iznos kupoprodajne cijenu iz stavka 1. ove točke.

Odobrava se izdvajanje novčanih sredstava iz Proračuna Općine Križ za 2025. godinu, u iznosu od =120.000,00 EUR-a (slovima: stodvadesettisućaeura) na ime kupoprodajne cijene, dok će se ista novčana sredstva uplatiti na račun vlasnika nakon sklapanja Ugovora o kupoprodaji.

III.

Za potrebe realizacije ove Odluke, odobrava se Općinskom načelniku Općine Križ sklapanje Ugovora o kupoprodaji, kao i prethodno sklapanje Predugovora s vlasnikom nekretnine DIN d.o.o. Novoselec, koji vlasnik će prije zaključenja Ugovora o kupoprodaji provesti postupak parcelacije zemljišta radi formiranja katastarske čestice, bez uknjiženih tereta, koja će biti predmet Ugovora o kupoprodaji.

IV.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 940-01/25-01/07

URBROJ: 238-16-01-25-3

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**O D L U K U**

**o kapitalnoj pomoći trgovačkom društvu IVAKOP d.o.o.** **za komunalne djelatnosti, Ivanić-Grad**

Članak 1.

Odobrava se kapitalna pomoć trgovačkom društvu IVAKOP d.o.o. za komunalne djelatnosti, Ivanić-Grad, Savska ulica 50, OIB: 34845090946, u iznosu od 83.814,00 EUR za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, i to za:

* sufinanciranje građevinskih radova za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, nadvišenjem ploha 1-4, za iznos od 57.426,00 EUR
* sufinanciranje usluge stručnog nadzora građevinskih radova, projektantskog nadzora, koordinatora zaštite na radu za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, za iznos od 2.400,00 EUR
* sufinanciranje nabave rabljenoga radnoga stroja rovokopača na gusjenicama za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, za iznos od 23.988,00 EUR.

Članak 2.

Općina Križ je sredstva kapitalne pomoći osigurala u Proračunu Općine Križ za 2025. godinu, s Pozicije R0125 - 386120 - Kapitalne pomoći trgovačkim društvima u javnom sektoru.

Sredstva će biti isplaćena na IBAN: HR0423400091100065420 pod uvjetom sufinanciranja 60% ukupne vrijednosti navedenog projekta od strane Fonda za zaštitu okoliša i energetsku učinkovitost.

Članak 3.

Ovlašćuje se Općinski načelnik Općine Križ za poduzimanje svih radnji potrebnih za realizaciju kapitalne pomoći iz članka 1. ove Odluke.

O dodjeli kapitalne pomoći sklopit će se Ugovor.

Članak 4.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 351-01/25-01/05

URBROJ: 238-16-01-25-2

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**zaključak**

**o izdvajanju novčanih sredstava za nabavu modula i završne radove za izgradnju vatrogasnog spremišta u Širincu**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu SIDERO NOVITA d.o.o., Industrijska cesta 14, 10314 Križ, OIB: 59768527197 za nabavu modula i završne radove za izgradnju vatrogasnog spremišta u Širincu iz Proračuna Općine Križ za 2025. godinu i projekcija za 2026. i 2027. godinu, s pozicije R0120 – 421490 ostali nespomenuti građevinski objekti, u ukupnom iznosu od:

= 52.756,97 EUR-a

+ PDV(25%) = 13.189,24 EUR-a

**SVEUKUPNO = 65.946,21 EUR-a**

(slovima: šezdesetpettisućadevetstočetrdesetšesteuradvadesetjedancent)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 361-01/23-01/02

URBROJ: 238-16-01-25-40

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**zaključak**

**o izdvajanju novčanih sredstava za radove asfaltiranja**

**Maksimirske ulice u Obedišću**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu SWIETELSKY d.o.o., Nova cesta 192, 10000 Zagreb, OIB: 46016050186 za radove asfaltiranja Maskimirske ulice u Obedišću iz Proračuna Općine Križ za 2025. godinu i projekcija za 2026. i 2027. godinu, s pozicije R0102 – 323210 usluge tekućeg i investicijskog održavanja građevinskih objekata, u ukupnom iznosu od:

=56.611,00 EUR-a

+ PDV(25%) = 14.152,75 EUR-a

**SVEUKUPNO = 70.763,75 EUR-a**

(slovima: sedamdesettisućasedamstošezdesettrieurasedamdesetpetcenti)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-01/25-01/11

URBROJ: 238-16-01-25-7

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**zaključak**

**o izdvajanju novčanih sredstava za radove asfaltiranja nerazvrstane**

**ceste N-39 – Ulica Konšćani prema igralištu**

I.

Općinsko vijeće Općine Križ odobrava izdvajanje novčanih sredstavaza plaćanje izvođaču radova za asfaltiranje nerazvrstane ceste N-39 – Ulica Konšćani prema igralištu iz Proračuna Općine Križ za 2025. godinu i projekcija za 2026. i 2027. godinu, s pozicije R0102 – 323210 usluge tekućeg i investicijskog održavanja građevinskih objekata do najviše iznosa od 43.000,00 EUR-a (slovima: četrdesettritisućeeura).

Konačni iznos potrebnih sredstava za predmetne radove biti će utvrđen po završetku postupka nabave i utvrditi će se u Godišnjem izvještaju o izvršenju Proračuna Općine Križ za 2025. godinu.

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-01/25-01/15

URBROJ: 238-16-01-25-3

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**zaključak**

**o izdvajanju novčanih sredstava** **za radove dvostruke površinske obrade – odvojak Vinogradske ulice u Križu, odvojak Radničke ulice u Novoselcu i odvojak Željezničke ulice u Obedišću**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu STM CROATIA d.o.o., Novigradska 67, 48326 Virje, OIB: 091824121407 za radove dvostruke površinske obrade – odvojak Vinogradske ulice u Križu, odvojak Radničke ulice u Novoselcu i odvojak Željezničke ulice u Obedišću iz Proračuna Općine Križ za 2025. godinu i projekcija za 2026. i 2027. godinu, s pozicije R0102 – 323210 usluge tekućeg i investicijskog održavanja građevinskih objekata, u ukupnom iznosu od:

= 32.665,60 EUR-a

+ PDV(25%) = 8.166,40 EUR-a

**SVEUKUPNO = 40.832,00 EUR-a**

(slovima: četrdesettisućaosamstotridesetdvaeura)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-01/25-01/13

URBROJ: 238-16-01-25-7

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**zaključak**

**o izdvajanju novčanih sredstava za radove izgradnje i opremanja interaktivnog digitalnog objekta dječjeg vrtića u Križu**

I.

Općinsko vijeće Općine Križ odobrava izdvajanje novčanih sredstavaza plaćanje Zajednici ponuditelja EMENDOR Advanced Solutions d.o.o., Ulica 65. bataljuna ZNG 9, 10310 Ivanić-Grad, OIB: 87847615093 i ATM Valve Solutions d.o.o., Ulica 65. bataljuna ZNG 9, 10310 Ivanić-Grad, OIB: 83676755593 za radove izgradnje i opremanja interaktivnog digitalnog objekta dječjeg vrtića u Križu iz Proračuna Općine Križ za 2025. godinu i projekcija za 2026. i 2027. godinu, s pozicije R0168, R0204, R0205 – 4214, u ukupnom iznosu od:

=2.458.765,06 EUR-a

+ PDV = 605.523,07 EUR-a

**SVEUKUPNO = 3.064.288,13 EUR-a**

(slovima: trimilijunašezdesetčetiritisućedvjestoosamdesetosameuratrinaestcenti)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 361-01/23-01/04

URBROJ: 238-16-01-25-93

Križ, 27. ožujka 2025.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**ZAKLJUČAK**

**o davanju suglasnosti na provedbu otvorenog postupka javne nabave male vrijednosti**

**za radove uređenja (asfaltiranja) dijela Selske ulice u Novoselcu i Selske ulice u Obedišću**

I.

Za potrebe kontinuirane provedbe otvorenog postupka javne nabave male vrijednosti, koji je u tijeku, za radove uređenja (asfaltiranja) dijela Selske ulice u Novoselcu i Selske ulice u Obedišću, u razdoblju od stupanja na snagu odluke Vlade Republike Hrvatske o raspisivanju lokalnih izbora 2025. godine do stupanja na dužnost općinskog načelnika nakon provedenih izbora, Općinsko vijeće Općine Križ daje suglasnost Općinskom načelniku Općine Križ:

* za provedbu svih radnji i postupaka vezanih uz provedbu postupka nabave,
* za donošenje odluke o odabiru najpovoljnijeg ponuditelja,
* za sklapanje ugovora o nabavi radova s odabranim ponuditeljem, nakon provedenog postupka nabave,
* za donošenje drugih akata potrebnih za realizaciju predmetne nabave.

II.

Općinsko vijeće Općine Križ donijeti će potrebne akte o izdvajanju novčanih sredstava.

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-01/25-01/12

URBROJ: 238-16-01-25-10

Križ, 27. ožujka 2025. PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 36. sjednici održanoj dana 27. ožujka 2025. godine donijelo je

**ZAKLJUČAK**

**o davanju suglasnosti na provedbu pojedinih postupaka nabave radova, roba i usluga**

I.

Za potrebe nabave radova, roba i usluga za projekte za koje je prijavljeno sufinanciranje iz drugih izvora (Ministarstvo demografije i useljeništva, Ministarstvo prostornoga uređenja, graditeljstva i državne imovine Ministarstvo regionalnog razvoja i fondova Europske unije, Zagrebačka županija, LAG MOSLAVINA i dr. odnosno prema tablici u privitku ovog Zaključka) te u okviru započetih projekata koji su planirani Proračunom Općine Križ za 2025. godinu i projekcije za 2026. i 2027. godinu, u razdoblju od stupanja na snagu odluke Vlade Republike Hrvatske o raspisivanju lokalnih izbora 2025. godine do stupanja na dužnost općinskog načelnika nakon provedenih izbora, Općinsko vijeće Općine Križ daje suglasnost Općinskom načelniku Općine Križ:

* za provedbu svih radnji i postupaka vezanih uz provedbu postupaka nabave,
* za donošenje odluke o odabiru najpovoljnijeg ponuditelja,
* za sklapanje ugovora o nabavi radova, roba ili usluga s odabranim ponuditeljem, nakon provedenog postupka nabave,
* za donošenje drugih akata potrebnih za realizaciju predmetnih nabava.

Tablica prijavljenih projekata na natječaje/javne pozive viših instanci vlasti i ostalih subjekata u 2025. godini nalazi se u prilogu ovog Zaključka.

II.

Općinsko vijeće Općine Križ donijeti će potrebne akte o izdvajanju novčanih sredstava.

III.

Ovaj Zaključak stupa na snagu danom donošenja i objaviti će na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 406-01/25-01/07

URBROJ: 238-16-01-25-1

Križ, 27. ožujka 2025.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

|  |  |  |  |  |  |  |  |
| --- | --- | --- | --- | --- | --- | --- | --- |
| **Tablica prijavljenih projekata na natječaje/javne pozive viših instanci vlasti i ostalih subjekata u 2025. godini** | | | | | | | |
| Redni br. | Davatelj sredstava | Natječaj/javni poziv | Prijavljeni projekt Općine Križ | Ukupan iznos prijavljenog projekta | Tražena sredstva | Vlastita sredstva |
|  | | | | | | | |
| 1. | Ministarstvo regionalnog razvoja i fondova EU | Poziv za iskaz interesa-Program podrške regionalnom razvoju | Uređenje dijela Selske ulice u Novoselcu | 137.500,00 eura (100%)  -prijava poslana 19.02.2025. | 67.375,00 (49%) | 70.125,00 eura  (51%) |
| 2. | Ministarstvo demografije i useljeništva | Poziv za dodjelu bespovratnih sredstava „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu“ | Uređenje dječjeg igrališta u Bunjanima | 32.283,13 eura (100%)  -prijava poslana 07.03.2025. | 25.826,50 (80%) | 6.456,63 eura (20%) |
| 3. | Ministarstvo demografije i useljeništva | Poziv za dodjelu bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ | Uređenje igrališta kod područnog dječjeg vrtića u Križu | 32.806,25 eura (100%)  -prijava poslana 11.03.2025. | 26.245,00 eura (80%) | 6.561,25 eura (20%) |
| 4. | Zagrebačka županija | Javni poziv za dodjelu sredstava za provedbu kontrole populacije napuštenih pasa na području Zagrebačke županije u 2025. godini | Mikročipiranje pasa i sterilizacija kuja na području Općine Križ | 8.000,00 EURA (100%)  -poslano 11.03.2025. | 5.400,00 eura (68%) | 2.600,00 eura 32%) |
| *5.* | Zagrebačka županija | Javni poziv za dodjelu sredstava programima/projektima za izgradnju i uređenje infrastrukture ruralnih prostora na području Zagrebačke županije za 2025. godinu | Izgradnja društvenog doma u Gornjem Prnjarovcu | 122.391,88 eura (100%)  -prijava poslana 13.03.2025. | 70.000,00 eura (57,19%) | 52.391,88 eura (42,81%) |
| *6.* | Ministarstvo prostornoga uređenja, graditeljstva i državne imovine | Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2025.godini | Nabava sječkalice drvne mase | 62.250,00 eura (100%)  -prijava poslana 14.03.2025. | 24.900,00 eura (40%) | 37.350,00 eura (60%) |
| *7.* | LAG MOSLAVINA | LAG NATJEČAJ za provedbu intervencije 2.1. Poboljšanje životnih uvjeta u lokalnoj sredini | Rekonstrukcija sportskog parka u Križu - Izgradnja dječjeg igrališta u sklopu Sportskog parku u Križu | 74.289,88 eura (100%)  -prijava poslana 17.03.2025. | 55.000,00 eura (74%) | 19.289,88 eura (26%) |